
Grozījumi Ministru kabineta 2011. gada 6. decembra noteikumos Nr. 941 "Noteikumi par ekodizaina prasībām ar enerģiju saistītām precēm (produktiem)"
Izdoti saskaņā ar likuma "Par atbilstības novērtēšanu" 7.panta pirmo un otro daļu
· Izdarīt Ministru kabineta 2011. gada 6. decembra noteikumos Nr. 941 "Noteikumi par ekodizaina prasībām ar enerģiju saistītām precēm (produktiem)" (Latvijas Vēstnesis, 2011, 196. nr.; 2018, 157. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka ekodizaina prasības normatīvajos aktos par ekodizainu minētām konkrētām ar enerģiju saistītām preču (produktu) grupām (turpmāk – prece), lai tās varētu piedāvāt tirgū vai nodot ekspluatācijā, izņemot transportlīdzekļus, kas paredzēti pasažieru vai kravu pārvadāšanai un Eiropas Parlamenta un Padomes Regulas (ES) 2024/1781 (2024. gada 13. jūnijs), ar ko izveido satvaru ekodizaina prasību noteikšanai ilgtspējīgiem produktiem, groza Direktīvu (ES) 2020/1828 un Regulu (ES) 2023/1542 un atceļ Direktīvu 2009/125/EK  (turpmāk – regula Nr. 2024/1781) 79. panta 1. punkta i. un ii. apakšpunktā minētos produktus."
· 2. Svītrot 5. punktu.
· 3. Izteikt 6. punktu šādā redakcijā:
· "6. Pirms prece, uz kuru attiecas īstenošanas pasākumi, tiek piedāvāta tirgū vai nodota lietošanā, preces ražotājs vai tā pilnvarotais pārstāvis tai piestiprina CE zīmi saskaņā ar Eiropas Parlamenta un Padomes 2008. gada 9. jūlija Regulas (EK) Nr. 765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93 30. pantu, kā arī sagatavo un precei pievieno EK atbilstības deklarāciju, ar ko garantē un deklarē, ka prece atbilst visām īstenošanas pasākumu prasībām."
· 4. Izteikt 7.5. apakšpunktu šādā redakcijā:
· "7.5. atsauci uz citiem normatīvajiem aktiem, kas paredz CE zīmes izmantošanu (ja nepieciešams);".
· 5. Svītrot 8. punktu.
· 6. Svītrot IV nodaļu.
· 7. Svītrot V nodaļu.
· 8. Svītrot IX nodaļu.
· 9. Izteikt X nodaļas nosaukumu šādā redakcijā:
· "X. Informācijas sniegšana patērētājiem".
· 10. Svītrot 36. punktu.
· 11. Svītrot 37. punktu.
· 12. Papildināt ar XI nodaļu šādā redakcijā:
· "XI. Noslēguma jautājumi
· 39. Šajos noteikumos ietvertie nosacījumi regulas Nr. 2024/1781 79. panta 1. punkta i. apakšpunktā minētajiem produktiem tiek piemēroti līdz 2026. gada 31. decembrim.
· 40. Šajos noteikumos ietvertie nosacījumi regulas Nr. 2024/1781 79. panta 1. punkta ii. apakšpunktā minētajiem produktiem tiek piemēroti līdz 2030. gada 31. decembrim. 
· 41. Šajos noteikumos ietvertie nosacījumi regulas Nr. 2024/1781 79. panta 1. punkta b. apakšpunktā minētajiem produktiem tiek piemēroti līdz šādi pasākumi tiek atcelti vai pasludināti par novecojušiem.  "
· 13. Svītrot pielikumu.

